**CQI เรื่อง การดูแลผู้สูงอายุ ที่มีภาวะพึ่งพิงโดยจิตอาสาผู้ดูแล ผู้สูงอายุ ตำบลนิคมห้วยผึ้ง**

**เจ้าของผลงาน** : นาง คมขำ วงลคร งานเวชปฏิบัติชุมชนโรงพยาบาลห้วยผึ้ง

**ปัญหา/สาเหตุ**

 จากแนวโน้มการเปลี่ยนแปลงเข้าสู้ประชากรสูงอายุในสังคมไทยซึ่งคาดว่าใน ปีพ.ศ. 2564 ประเทศไทยจะเข้าสู่ระยะสังคมสูงอายุอย่างสมบรูณ์ (Complete Aged Society) และจะเป็นสังคมสูงอายุระดับสุดยอด (Super aged society) เมื่อประชากรสูงอายุเพิ่มขึ้นถึงร้อยละ 30 ของประชากรทั้งหมดประมาณปีพ.ศ. 2578 ขณะเดียวกันอัตราการเพิ่มจำนวนผู้สูงอายุวัยปลายก็สูงกว่าอัตราการเพิ่มของผู้สูงอายุวัยต้น(มูลนิธิสถาบันและพัฒนาผู้สูงอายุไทย,2556ทำให้มีการขยายตัวของโรคเรื้อรังและภาวะทุพพลภาพส่งผลให้ผู้สูงอายุอยู่ในภาวะพึ่งพิงและต้องการการดูแลเพิ่มมากขึ้น

บริบทและการดำรงชีพของประชาชนในพื้นที่ในครอบครัวหนึ่งๆส่วนใหญ่จะมีผู้สูงอายุและเด็กอยู่ที่บ้านส่วนคนอื่นๆจะออกไปประกอบอาชีพเพื่อหารายได้มาเลี้ยงครอบครัวทำให้ขาดคนดูแลเรื่องสุขภาพจากนโยบายของรัฐบาลมีการส่งเสริมให้ประชาชนให้ความสำคัญของการสร้างเสริมสุขภาพโดยมีอาสาสมัครในชุมชนเป็นตัวเชื่อมระหว่างรัฐบาลกับประชาชน งานเวชปฎิบัติ โรงพยาบาลห้วยผึ้งมีการดำเนินงานในเชิงรุกโดยเครือข่ายจิตอาสาภาคประชาชน “เครือข่ายจิตอาสาผู้ดูแลผู้สูงอายุ” คือประชาชนในพื้นที่ทั้งที่เป็นประชาชนที่มีความรู้ระดับประถม มัธยม ปริญญาตรี ที่มีความรู้และทักษะในการสอน แนะนำ**ึ**ให้คำปรึกษากับเพื่อนบ้านได้เป็นอย่างดี กลุ่มจิตอาสาดังกล่าวจะคอยดูแลช่วยเหลือผู้สูงอายุที่มีภาวะพึ่งพิง ไม่ว่าจะเป็น ป้องกัน ฟื้นฟู และประสานงานกับเจ้าหน้าที่

**Propose**

1. เพื่อพัฒนาศักยภาพทีมจิตอาสาผู้ดูแลผู้สูงอายุที่มีภาวะพึ่งพิง ด้านสุขภาพ

2. เพื่อให้ ผู้สูงอายุที่มีภาวะพึ่งพิงได้รับบริการที่มีคุณภาพที่บ้านโดยทีมจิตอาสาผู้ดูแลผู้สูงอายุที่มี

 ภาวะพึ่งพิง

**Process**

1.ประชาสัมพันธ์หาจิตอาสาในชุมชน

2.แต่งตั้งคณะกรรมการทีมดูแลผู้สูงอายุที่มีภาวะพึ่งพิงระยะยาว

3.ประชุมทีมสหสาขาวิชาชีพในการดำเนินงาน

4.จัดอบรม จิตอาสาผู้ดูแลผู้สูงอายุที่มีภาวะพึ่งพิง (Care giver) ตามหลักสูตร 70ชั่วโมง

6.ฝึก Care giver ปฏิบัติจริงกับ case ในโรงพยาบาลและชุมชน

8.จัดประชุมเครือข่ายจิตอาสาภาคประชาชนเดือนละ 1 ครั้ง

9.วางแผนการดำเนินงานร่วมกับแบ่งหน้าที่รับผิดชอบกับจิตอาสาภาคประชาชนอย่างชัดเจน

11.ประเมินผลการดำเนินงานหลังดำเนินงานในเชิงรุก

12.ประชุมสรุปผลการดำเนินงานและปรับปรุงแนวทางการดำเนินงานให้เหมาะสมตามบริบทของ

 พื้นที่

**ผลลัพธ์/การเปลี่ยนแปลง**

1.ได้รับการต้อนรับเป็นอย่างดีจากผู้นำชุมชนในพื้นที่ตำบลนิคมห้วยผึ้ง

 2. มีประชาชนในพื้นที่สมัครใจเป็นจิตอาสาภาคประชาชนจำนวนทั้งหมด 16 คนเพื่อเป็นแกนนำในพื้นที่

 3.ผู้สูงอายุภาวะพึ่งพิงในพื้นที่เป้าหมายได้รับการดูแล ฟื้นฟู จากการเข้าไปดูแลของจิตอาสาผู้ดูแลผู้สูงอายุที่มีภาวะพึ่งพิง

 **บทเรียนที่ได้รับ**

2.การได้รับการยอมรับการศรัทธาและความเชื่อมั่นจากประชาชนในพื้นที่

 3.การได้ช่วยเหลือดูแลสุขภาพของประชาชนในพื้นที่แบบจิตอาสาทำให้เราได้ทำบุญทีมงานช่วยกันสร้างสะพานบุญข้ามไปในทุกพื้นที่ที่สามารถทำได้เรามีความสุขในการทำงานร่วมกัน

**แผนการพัฒนาต่อเนื่อง**

 1.ประเมินการพัฒนาศักยภาพจิตอาสาผู้ดูแลผู้สูงอายุที่มีภาวะพึ่งพิง

2.นำเสนอผลงานพร้อมปัญหา-อุปสรรค์ในการทำงานในที่ประชุมเครือข่ายภาคประชาชน

4.วางแผนในขยายการสร้างเครือข่ายจิตอาสาผู้ดูแลผู้สูงอายุที่มีภาวะพึ่งพิงในพื้นที่ต่อไป

สรุปผล CQI การดูแลผู้สูงอายุที่มีภาวะพึ่งพิงระยะยาวในตำบลนิคมห้วยผึ้งโรงพยาบาลห้วยผึ้ง

ข้อมูลผู้สูงอายุติดบ้านติดเตียงที่ได้รับการดูแล ในเขตตำบลนิคมห้วยผึ้ง

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| ปี  | กลุ่มติดบ้าน | กลุ่มติดเตียง | รวม | จำนวนCare manager | รวม | จำนวนCare giver | จัดทำ care planรายบุคล | กลุ่มผู้สูงอายุที่เปลี่ยนแปลง | หมายเหตุ |
| กลุ่มที่1 | กลุ่มที่2 | กลุ่มที่3 | กลุ่มที่4 | กลุ่มติดบ้านเป็นติดสังคม | กลุ่มติดเตียงเป็นติดบ้าน | เสียชีวิต |
| 2559 | 28 | 7 | 10 | 5 | 50 | 5 | 5 | 9 | 50 | 5 | 3 | 3 |
| 2560 | 45 | 8 | 3 | 5 | 61 | 5 | 5 | 11 | 61 | 3 | 1 | 7 |
| 2561 | 49 | 7 | 4 | 4 | 64 | 5 | 5 | 16 | 64 | 3 | 1 | 5 |

**ผลสำเร็จ/ผลลัพธ์ ด้านสุขภาพ**

**กลุ่มผู้สูงอายุติดบ้านติดเตียง**

|  |  |  |  |
| --- | --- | --- | --- |
| **ประเภทผลงาน** | **ปี 2559** | **ปี2560** | **ปี2561****(ธ.ค-มิ.ย 61)** |
| -ผู้สูงอายุที่มีภาวะพึ่งพิงได้รับบริการที่บ้านตาม แผนการดูแลรายบุคคล | **100%** | **100%** | **100%** |
| - กลุ่มติดบ้านกลาย เป็นติดสังคม | **11.9%** | **5.67%** | **6.12%** |
| - จากกลุ่มติดเตียงกลาย เป็นติดบ้าน | **37.5%** | **12.5%** | **25%** |